Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
15 มิ.ย. 2559

Brexit ยังกดดันให้ SET พักฐานต่อ…. “ซื้อ” KTC ที่แข็งแกร่งกว่าคู่แข่ง ราคายังไม่แพง
ดัชนี SET อยู่ที่ 1427.67 จุด -0.43 จุด -0.03% ปริมาณซื้อขาย 20,281 ล้านบาท
แนวรับ : 1,420 / 1,412 แนวต้าน : 1,432 / 1,438
 
สรุปทิศทางและแนวโน้มตลาด
SET ยังคง “พักฐาน” ต่อ : โดยประเด็นหลัก ยังคงเดิม คือความกังวลว่า UK จะออกจาก EU (Brexit – อ่านรายละเอียดเพิ่มเติมได้ใน T-Wealth เดือน มิ.ย.) กดดันให้นักลงทุนทั่วโลกอยู่ในโหมดลดความเสี่ยง สะท้อนให้เห็นในผลตอบแทนพันธบัตรรัฐบาล (yield) ในประเทศหลัก ดังนั้น แม้ว่าระยะสัปดาห์จะยังคงมุมมองบวกว่า SET จะกลับไปทดสอบ 1,450/60 จุด แต่ระยะสั้น ประเด็น Brexit จะสร้างความผันผวนให้กับ SET ต่อไป แนะนำ Trading ในกรอบแนวรับ-ต้าน และ “เลือกซื้อ” หุ้น Domestic plays และ Consumption plays
ซื้อ “KTC” : เป็น Consumption plays ที่แข็งแกร่งกว่าอุตสาหกรรม ราคายังไม่แพงและได้ประโยชน์จากดอกเบี้ยต่ำ โดย 1) บริษัท Turnaround มาแล้ว 1 รอบ จากการปรับปรุง Cost Structure  2) ฐานะการเงินแข็งแกร่ง จากการตั้ง provision ในระดับที่สูงต่อเนื่องแม้ npl จะปรับดีขึ้นกว่าเมื่อก่อน ทำให้ reserve เพิ่มมาที่ 400% 3) กำไรยังเติบโตขึ้นได้ แม้จะเริ่มตั้งงบการตลาด เพิ่ม market share ซึ่งจะทำให้ฐานกำไรในอนาคตเพิ่มขึ้น 4) Valuation ไม่แพง ที่ PE ปีนี้ 10.7x, อัตราเติบโตกำไรปี 2017-18 ที่ 20-25% และอัตราเงินปันผล 3.6%,4.5%, 5.7% ในปี 2016-18
หุ้นที่น่าสนใจทางเทคนิค
BJC “ซื้อ” ราคาหุ้นแกว่งตัวขื้นทดสอบกรอบการพักตัวขาขึ้นรูปแบบ Bullish Flag พร้อมปริมาณการซื้อขายเริ่มสูงขึ้น สอดคล้องกับเครื่องมือ ADX ชี้ขึ้นสนับสนุนแนวโน้มเป็นจังหวะซื้อเก็งกำไร มีแนวต้านแรกที่ 39.00 บาท และถัดไปที่ 41.00 บาท
TVD “ซื้อ” ราคาหุ้นมีจังหวะฟื้นตัวขึ้นด้วยรูปแบบ Double Bottom พร้อมปริมาณการซื้อขายเริ่มสูงขึ้น สอดคล้องกับเครื่องมือ DI+ ตัด DI- ขึ้น เป็นจังหวะเก็งกำไร มีแนวต้านแรกที่ 2.30 บาท และแนวต้านถัดไปที่ 2.44 บาท
THAI “ซื้อ” ราคาหุ้นแกว่งขึ้นต่อหลังพักตัว พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ DI+ ตัด ADX ขึ้น เป็นจังหวะซื้อเก็งกำไร มีแนวต้านแรกที่ 18.20 บาท ผ่านได้มีแนวต้านถัดไปที่ 18.70 และ 19.00 บาท ตามลำดับ